Om Garden – Drabantgarden\nDen bestod af 50 mand og 1 fører - alle officerer fra hæren. Disse havde flere privilegier, bl.a. havde de intet forbrudt, hvis de i ærlig kamp, efter forlig havde været forsøgt, slog en mand ihjel.\nDrabantgarden Hillerød - Hillerød´s Bygarde, som den fremtræder i dag blev oprettet, nøjagtig på datoen for Frederik II´s start af den gamle Drabantgarde, nemlig den 6. februar 1971.\nTambourkorpset med partisanbærere var de første på gaden, men allerede få år efter blev garden udvidet med et blæserorkester.\nGarden har i de forløbne år deltaget i mange arrangementer, både i Danmark og i udlandet.\nInternationalt Tattoo, åbning af udstillinger og kongresser, koncerter i Danmarks Radio, deltagelse i kulturelle arrangementer, bymarcher og koncerter, firmajubilæer og meget meget mere.\nTambourkorpset har medvirket ved modtagelse af gæster ved såvel private som offentlige festligheder, forretningsåbninger og større receptioner.\nPå rejser i Europa har Garden fået stor erfaring i International optræden og modtaget ros for sine stilfulde marcharrangementer og alsidige koncerter.\nVores uniform er en tro kopi af den uniform Drabantgarden bar ved dens oprettelse i 1571, om end med et par kompromisser af teknisk karakter. Den består af Sort hat med høj puld, hvid pibekrave, grå jakke med messingknapper og rød- og gulstribede ærmer. Ligeledes stribede bukser/hoser, og ditto sokker og sorte sko, med sølvspænder.\nI dag virker uniformen nok lidt sær og måske endda komisk, men det har sin forklaring:\nStriberne har deres farvesammensætning, rød og gul, fordi netop disse farver var det oldeburgske hus' (kongehusets) farver. Striberne skal dels ses som et datidigt modefænomen, hvor mange farver var lig med velstand. Det havde også et praktisk aspekt: Blev en del af uniformen beskadiget, kunne man nøjes med at skifte den/de bane(r) af stof ud, som skaden var opstået på.\nKorte bukser/hoser var et must, da underlaget man gik på som regel var meget beskidt. Således kunne man holde bukserne fra sølet, og dermed vaske dem mindre (som skulle foregå i hånden, og sikkert uden sæbe).\nSokkerne var lange for at nå op til bukserne/hoserne, og havde den fordel, at de var strikkede i stedet for vævede. Dette nedbragte omkostningerne gevaldigt, og gjorde reparation lettere.\nPibekraven var opstået i forbindelse med at kartoflen kom til landet. Det giver (selvfølgelig) ikke umiddelbart mening, men forklaring følger: Det første man i Europa brugte kartoflen til var pudder. Det vi i dag kender som kartoffelmel, brugte man i 1500-tallet som hårplejeprodukt. Shampoen var ikke opfundet, men fedtet hår var. Derfor puttede man kartoffelmel i håret, for at suge det. Ulempen bestod så i, at det kunne svine ens tøj til.\nResultatet, blev pibekraven, som så kunne opfange såvel mel som skæl, men som med så meget andet, gik der mode i det: For at vise status og velstand, kunne pibekraverne opnå enorme dimensioner, og det praktiske element blev så sekundært.\nGrunden til at vi i dag forbinder uniformens udseende med klovne har også en helt logisk forklaring: Da den næste store dille ramte verden (barokken) bekræftede man sine ideer og idealer, ved at nedgøre det forrige. Således blev narre, og andre underholdere iklædt parodier på gammel klædedragt. Dette holdt ved længe, og derfor har vi den dag i dag, et indtryk af datidens mode, som noget narre- og klovneagtigt. Det er samme mekanisme i menneskets sind, der får os til at grine af 1980-ernes neonfarver og plastiksmykker i dag.\nTamburkorpset er dét, der kommer tættest på den oprindelige instrumentering i Drabantgarden. Med signalhorn og trommer, er besætningen ganske som i 1500-tallet. Dog er instrumenterne nu af en mere tidssvarende kvalitet og udformning. Tamburkorpset spiller fanfarer, marcher, signaler og trommemarcher, og kan både bruges marcherende eller stående stille.\nOrkestret er et moderne Brassband efter gammelt engelsk/dansk forbillede. Besætningen er trompeter, kornetter, alt- tenor- og baritonhorn, euphonium, tromboner, tuba og slagtøj.\nOrkestret spiller alt fra marcher over sange og evergreens til moderne rytmisk musik.\nArrangementerne kan være bymarcher, koncerter, eller måske noget helt andet. F.eks. valgte produktionsselskabet "M&M Productions" at hyre en del af orkestret til at medvirke i spillefilmen "De grønne slagtere."\nPartisangruppens navn refererer til våbnet båret af gruppens leder, som også fungerer som tamburmajor, men derudover er der tale om en gruppe, som er udstyret med hellebarder, sværd, fane, regimentsstandart eller kombinationer af disse.\nPartisanen er et langt spyd med hager i begge sider, og hellebarderne er lange spyd, med økse i den ene side og hage i den anden.\nHvis du er interesseret i at booke Drabantgarden til et arrangement.\nKontakt os her ...\nBegynder eller erfaren? – Så er du velkommen hos os! Vi optager til enhver tid nye medlemmer. Er du fyldt 10 år, kan du være med, og vi har ingen øvre aldersgrænse!\nHar du ingen erfaring overhovedet, så kan du lære det hos os.\nHar du lidt erfaring, hjælper vi gerne med art udvikle Dine kompetencer og Dit potentiale.\nEr du ”en gammel rotte i faget”, vil Du med garanti kunne nyde at være del af fællesskabet.\nVil du være med? Kontakt os her ...


Multi wok fra Eva Trio – Køb online på Magasin.dk - Magasin Onlineshop - Køb dine varer og gaver online pid=VA01483978-00000001_061 null\nInfo Vare nr.: 5706631023603\nFremstillet på baggrund af den nyeste multi-layer teknologi inden for kogegrej. Bund og sider er opbygget af en 3-lags konstruktion bestående af rustfrit stål med en kerne af aluminium. Det giver en perfekt varmefordeling og særdeles gode koge- og stegeegenskaber. Alle gryder og sauterpander er desuden forsynet med indvendig literangivelse. Gryder og pander kan anvendes på alle varmekilder, herunder induktion. Bradepanden anvendes i ovn. I en wok kommer Multi-seriens trelagskonstruktion virkelig til sin ret, da varmen sendes jævnt op ad siderne. Wokken har flad bund, så den kan stå på almindelige blus.


Golftilbud Danmark - kom til Sct. Knuds - GolfersGlobe\nFyn, Danmark | Publiceret 28-07-2018\nDer er garanti for underholdning og masser af flotte præmier, når Sct. Knuds igen i år afholder den populære 'Åben Partner Turnering'. Sidste års vindere blev den tidligere håndboldlandsholdspiller Lars Christiansen og hans makker Thomas Steen.\nVinderparret stiller selvfølgelig til start igen for at forsvare den flotte vandrepokal.\nÅben Partner Turnering, der spilles søndag den 16. september, er en sjov og udfordrende match, hvor du og din makker kan prøve kræfter mod et felt af engagerede og muntre herre-golfere.\nTurneringen er en 36 hullers greensome slagspil fra backtee for herrer. Handicapkrav er +4,2 - 9,8 for den ene, og 9,9 - 17,0 for den anden. Har man et højere handicap, men ønsker at spille med alligevel, reguleres man administrativt ned i turneringen.\nPræmierne er en vandrepokal - se billede - der ikke kan vindes til ejendom, samt en flot erstatningspræmie sponseret af ProGolf.dk\nMatchfee er for gæster 750 kr./par; for medlemmer 350 kr./par.\nTilmelding sker via Golfbox (tilmelding er bindende) og betaling finder sted i forbindelse med udlevering af scorekort.\nBemærk: GolfersGlobe er udelukkende formidler af dette golftilbud. Al kontakt vedr. spørgsmål til turneringen skal ske til Sct. Knuds Golfklub\nKontakt Sct. Knuds Golfklub


Minister om test af udlændinge: Arbejdsgiverne har pligt til at forebygge smitte | Fagbladet 3F\n11. august 2020 - 10:31\nEr der behov for det, er regeringen klar til at bede Folketinget om opbakning til at stramme loven, så udenlandske arbejdere for eksempel bliver mødt med krav om selvisolation, når de krydser grænsen for at arbejde i Danmark. Det siger beskæftigelsesminister Peter Hummelgaard (S).\nNår regeringen har prioriteret, at danske virksomheder har mulighed for at bruge udenlandsk arbejdskraft, er der også en klar forventning om, at arbejdsgiverne lever op til deres ansvar ved at reducere risikoen for corona-smitte, lyder det fra beskæftigelsesminister Peter Hummelgaard (S).\nRegeringen sikrede før sommerferien, at udenlandske arbejdere, der rejser til Danmark, har mulighed for at blive testet for corona-virus, covid-19. Uanset, om de har symptomer eller ej.\nMen ingen ved, om det sker, og alene siden 2. juli har tusindvis af udenlandske arbejdere krydset grænsen. Fagbladet 3F har spurgt beskæftigelsesminister Peter Hummelgaard (S), om test-indsatsen er god nok.\n- Det er et tilbud til alle - men arbejdstagere, der rejser ind fra højrisikolande, opfordrer vi til, bliver testet. Arbejdsgiveren kan kræve, at man bliver testet, hvis forholdene ved det pågældende arbejde taler for det. Og virksomhederne har også selv en interesse i at undgå syge medarbejdere på arbejdspladsen - for det er dyrt at lukke produktionen ned, lyder det i et skriftligt svar fra ministeren.\n- Vi har prioriteret, at virksomhederne har mulighed for udenlandsk arbejdskraft - men så har vi også en klar forventning om, at arbejdsgiverne lever op til det ansvar ved at reducere risiko for smittespredning og sikre arbejdsmiljøet på virksomhederne, siger Peter Hummelgaard.\nMinisteren oplyser, at regeringen gerne vil gøre det så nemt som muligt for arbejdstagerne og virksomhederne at tage et ansvar på sig og være med til at bremse eventuelle smittekæder. Eksempelvis med mobile testenheder som på Danish Crown i Ringsted.\n- Jeg kan samtidig sige helt klart, at regeringen naturligvis følger situationen tæt både i Danmark og udlandet, og vi overvejer løbende, om der er behov for at sætte yderligere ind. Vi vil ikke tøve med at bede Folketinget om opbakning til at stramme loven for eksempel med krav om selvisolation, hvis der er behov, fastslår ministeren.\nBekymret over smittespredning\nSet i lyset af udbruddet af corona-virus hos slagteriet Danish Crown i Ringsted, der nu er midlertidigt lukket ned, har Fagbladet 3F også bedt Peter Hummelgaard vurdere risikoen for, at udenlandske arbejdstagere tager corona-virus med ind i Danmark.\n- Først og fremmest er det bekymrende, når der er tale om en smittespredning af den størrelse i forbindelse med én arbejdsplads og vigtigt, at der bliver sat ind med det samme for at bremse spredningen. Risikoen for, at udlændinge tager corona med til Danmark er løbende noget, der bliver vurderet af sundhedsmyndighederne, udtaler han.\nIngen ved, om de bliver testet\nUdenlandske arbejdere strømmer ind uden karantæne eller test


Her kan du læse om de opgaver, der hører under Klima- og Miljøudvalget\nUdvalget varetager den umiddelbare forvaltning af opgaverne efter Planloven, Byggeloven, Vej- og ekspropriationsloven, Udstykningsloven, Lov om trafikselskaber samt en række andre love indenfor det tekniske område.\nOpgaver efter love indenfor det tekniske område\nBl.a. VVM, miljøforhold, råstoffer og jordforurening, naturbeskyttelse, herunder kommunens grønne områder, renovation, vandforsyning- og besparelse, øvrige forsyningsvirksomheder, energi- og ressourcebesparelse, miljøhandlingsplan/agenda-arbejde, skadedyrsbekæmpelse, spildevand, miljøbeskyttelse, levnedsmidler, vandløb, varmeforsyning og miljøtilsyn med virksomheder, landbrug m.v.\nUdvalget varetager Vallensbæk Kommunes opgaver indenfor natur og miljø i henhold til Lov om forpligtende samarbejder.\nForslag og indstilling til byrådet\nUdvalget udarbejder forslag og foretager indstilling til byrådet om planer for klima- og miljømæssige områder i samarbejde med Økonomi- og Planudvalget herunder takster for forsyningsvirksomheder, spildevandsplaner, affaldsplaner og regulativer, vandforsyningsplaner, godkendelse af vandindvindings- og vandbehandlingsanlæg, projekter efter varmeforsyningsloven, klimaplan/agenda 21-plan og energispareplaner.\nFormand for udvalget er Kalbiye Yüksel (F).\nMedlem af SF (F)\nMedlem af Socialdemokratiet (A)\nMedlem af Venstre (V)\nMedlem af Ishøjlisten (L)


Premiere 4. august 1994, New Now Dancing Space, København\nSoloen blev oprindeligt skabt til en kvindelig danser, Helle Bach, men er siden blevet danset af Anders Christiansen selv. Opført i stilhed med få øjeblikke af militærisk sækkepibemusik. En simpel diasprojektion er en vigtig del af forestillingen.\nMusik: Military Band of The Royal Scots Dragoon Guards\nMinimum scenemål: 8 meters dybde x 10 meters bredde\nVarighed: ca. 17 minutter\n”Anders Christiansen markerede sig atter engang med et udtryksstærkt bidrag. En viderebearbejdelse af soloen Man and Child, 1963, inspireret af Francis Bacons maleri af samme navn, og sat til musik af The Military Band of the Royal Scots Dragoon Guards. En surrealistisk, søvngængeragtig erindringssekvens danset i laksefarvet underkjole, tilsat overraskende lysbilled-tricks og utvetydigt ukærlige hilsner til militant og mekanisk danse / eksercits. En stramt administreret, minimalistisk groteske med både vid og bid.”\nMajbrit Hjelmsbo (Teater Et, november 1994)\n”Aftenens længste og vægtigste solo var Anders Christiansens Man and Child, 1963, hvor Anders Christiansen, klædt i sjosket lyserød underkjole, med sin stærke performer-fremtoning, humor og sans for de små detaljer, viser mand/kvinde dualisme i én og samme person. Men også hvordan denne person står i skyggen af et konformt faderbillede i jakkesæt, der som lysbillede projiceres på solodanseren. Francis Bacons maleri ’Man and Child’ på Louisiana har inspireret Anders Christiansen til denne koreografi, der følelsesmæssigt når vidt omkring.”\nVibeke Wern (Berlingske Tidende, 28. november 1997)\nSingler 97 / Nationalmuseet, København, 26-27 november 1997.\nDansk Danseforum / Dansescenen, København, 10 maj 1995.\nX-pos 3 / New Now Dancing Space, København, 6-7 oktober 1994.\nKrudttønden, København, september 1994 (danser: Helle Bach).\nX-pos 2 / New Now Dancing Space, København, 4 august 1994 (danser: Helle Bach).\nFotograf: Anette Grunnet


FLISER TIL GUMMIGULV\nHos ErgoFloor forhandles gummifliser, som kan bruges stød-, støj- og vibrationsdæmpende. Gummifliserne er robuste, men samtidig komfortable og skridsikre, hvilket gør dem perfekte i fitnesscentre eller lignende, hvor der fx laves crossfit, frivægtstræning eller andet, som kan være hårdt for gulvet.\nFliserne kan leveres i forskellige tykkelse. Lige fra 15-25 mm, som oftest anvendes i frivægts- og crossfit-områder, og op til 90 mm, som er både ekstra stød- og støjdæmpende. Derudover kan de også fås i forskellige størrelse. På den måde er et gummigulv med fliser derfor et fleksibelt produkt, som let kan passes ind, hvor der er behov for det.\nFORDELE VED GUMMIGULV\nEr du i tvivl om, hvorvidt du skal investere i fliser til et gummigulv, er der flere fordele, herunder:\nGummifliserne er behandlet forebyggende mod bakterievækst og mug, hvilket gør, at de er lette at rengøre\nGummifliserne produceres miljøvenligt af genbrugsgummi fra udtjente dæk, hvorfor det er en bæredygtig løsning\nPrisvenlig løsning til gulvet i fitnesscenteret eller lignende\nDERFOR SKAL DU VÆLGE ERGOTILE\nErgoFloor forhandler egenproducerede program af gummifliser, ErgoTile. ErgoTile findes i forskellige varianter, men fælles for dem alle er, at de har fremragende skridsikkerhed. Derudover har gummifliser fra ErgoTile nærmest ingen lugt, hvormed du undgår den omfattende lugt af gummi det rum, hvor du ønsker at have et gulv af gummifliser.\nUdover ovenstående fordele har ErgoTile også bestået en række tests, som er din garanti for, at de virkelig lever op til det, der bliver lovet. De har blandt andet bestået følgende test:\nREACH test for SVHC’s VOC’s og phthalater i henhold til EN 1122 og EN ISO 14389.\nEU’s legetøjs-sikkerhedstest vedr. migration af særlig stoffer i henhold til EN 73-1\nIsocyanat (MDI & TDI) og VOC’s test i henhold til EN 13130-8 & ISO 17734-1\nSkridsikkerhedsklasse R12 i henhold til DIN 51130 og P5 i henhold til AS 4586\nBrandklasse Efl i henhold til EN 13501-1\n← Hvad laver en glarmester? → Maling af køkkenlåger


Kennel Shenaja´s Blog: Sheila 10 år\nSheila 10 år\nI går var en stor dag. I går blev min første sheltie nogensinde 10 år gammel. 10 år. Det lyder måske ikke af meget, men for mig er Sheila 10 år, næsten 8 år for meget.\nSheila købte jeg selv da jeg var 14 år gammel. Jeg ønskede mig inderligt en hund, min egen hund, og valget faldt på racen shetland sheepdog. En beslutning jeg bestemt ikke har fortrudt i dag. Jeg købte Sheila hos en lille kennel, der ikke eksisterer i dag, og kan huske at jeg var den mest lykkelige pige da vi hentede hende. Hun var og vil altid være min guldklump. Jeg skulle selvfølgelig gå til træning med hende, og vi startede til lydighed i Sorø hos Emmy. Jeg gik sågar op til lydighedskonkurrencer i Dkk, hvor vi fik fine resultater. Sheila har altid været en hund, der ville gøre alting for at gøre mig glad. Da hun var gammel nok, begyndte vi så til agility. Her startede vi på Noa gård, og var rigtig glade for at gå. Takket være Johanna, der fik os i gang, åbnede der sig en helt ny verden for os. Sheila elskede det! Hun var desværre ikke så hurtig, men vi kom dog op både i spring 3 og agility 3 i Dkk.\nSheila har fulgt mig gennem tykt og tyndt, og hun har en plads helt dybt inde i mit hjerte. Jeg elsker den hund højere end hvad der er muligt.\nSheila har haft et par uheld gennem livet. Bl.a. har hun gået med gips på det ene bagben, idet hendes pote var blevet knust af en sten der væltede ned lige på den. Det sidste års tid har hun desuden været igennem et svært sygdomsforløb, hvor jeg har måtte synke en ekstra gang hos dyrelægen og overveje situationen. Heldigvis har der de sidste to mdr. været klar bedring, og alt det hun havde tabt sig har hun nu igen taget på, så hun har noget at stå imod med. Hun bor hjemme hos mine forældre, og elsker når jeg kommer hjem. Jeg har haft hende med i lejlighed, og i min første lejlighed i Odense, der var det Sheila der holdte mig med selskab. Jeg kunne dog se på hende, at hun ikke trivedes helt så godt, når hun var alene, i forhold til når hun gik herhjemme med de andre hunde. Hun elsker selvfølgelig når jeg kommer "hjem", og jeg smider som regel alle mine tasker når jeg kommer indenfor døren, for jeg ved at Sheila som det første springer op i mine arme. Gennem hendes ti år har hun også oplevet at blive mor. Hun blev parret med Tazz og fra dette kuld beholdte jeg selv Ayoe.\nSheila har fulgt mig i tykt og tyndt, og jeg har fulgt hende. Hun har i 10 år været min bedste ven, som altid kunne muntre mig op, når jeg var trist, og hendes snude mod mine hænder har altid været den bedste medicin. Var det ikke for hende, var jeg ikke det menneske jeg er den dag i dag. Hun har lært mig, at selvom jeg tog til fest og kom sent hjem, så var der stadig en der stod søndag morgen og forventede at komme til træning eller stævne.\nVar det ikke for Sheila, så havde jeg heller ikke kendt mange af de skønne mennesker der i dag findes i min omgangskreds. Hun har åbnet en ny verden for mig, og hun har altid været min trofaste klippe i denne verden. I hendes brune øjne har jeg altid kunne finde tryghed.\nJeg håber at jeg har Sheila de næste mange år, og selvom tanken om at hun ikke skulle være her mere knuser mig, så ved jeg godt at jeg kun har hende til låns. Den tid jeg har hende, skal derfor være den bedste tid i verden for hende. Der er ikke det jeg ikke vil gøre for hende, og jeg ved at hun vil gøre alting for mig.\nStort tillykke til Bækbo's Bitte, (der blev knapt så bitte).\nSheila - hurra hurra hurra!\nBy Jeanette hardis kl. juni 06, 2013


Flemming Splidsboel får (næsten) ro i sommerhuset | Djøfbladet\nFlemming Splidsboel får (næsten) ro i sommerhuset\nFlemming Splidsboel foran legehuset i sit sommerhus ved Sejerøbugten på Sjællands Odde. Foto: Privat\nRusland-ekspert Flemming Splidsboel slapper allermest af i sit sommerhus. Han kan dog ikke altid få lov at holde ferie uden forstyrrelser, men nogle gange kan forstyrrelserne også være for spændende til, at han kan ignorere dem.\nHan havde slukket sin telefon. Familien var på vej med færgen hjem fra Tyskland. Men da de nåede Danmark, og han tændte telefonen, måtte planerne ændres. Telefonen var fyldt med beskeder og missede opkald. Et malaysisk fly var skudt ned over Ukraine – tæt ved den russiske grænse. 298 mennesker var døde.\nHans daværende kone tog rattet, og hele vejen hjem fra færgen lavede han interviews på passagersædet. Ferien, som ellers skulle fortsætte lidt i det danske, måtte afbrydes et par dage. Det her var simpelthen for spændende.\nFlemming Splidsboel ser du formentlig kun noget til, hvis verden er blevet et farligere sted. Sådan formulerer Rusland-eksperten, der er seniorforsker ved Dansk Institut for Internationale Studier (DIIS), selv præmissen for sin rolle i medierne.\nArbejdet – og medierne – er aldrig sat helt uden for døren, når Flemming Splidsboel holder ferie. I denne uge er han i familiens sommerhus ved Sjællands Odde med sine børn. De slapper af, tager på stranden og hygger sig. Men der sniger sig også lidt arbejde ind. Og selvom der er lidt Rusland-mæthed i danske medier, som han siger, var han alligevel i P1 Morgen i weekenden. P1 Orientering skriver en besked lige inden vores samtale, og under vores snak ringer DR også. Helt stille er der vist aldrig.\n’Kun de mest dumstædige holdt fast’\nFlemming Splidsboel blev Rusland-ekspert ved en tilfældighed. Han var som ung i 80’erne fascineret af Sovjetunionen. Ikke politisk fascineret som mange andre – landet virkede bare så anderledes. I gymnasiet havde han russisk, men han var ikke særlig god til det, siger han. Alligevel søgte han ind på universitetet for at studere sproget. Her fandt han ind til den disciplinerede studerende, og straks var han nyuddannet.\nMen i 1995, da han blev færdig på universitetet, var der ikke megen interesse for Rusland. Det var kun de allermest dumstædige, der holdt fast, som han siger. Han var en af dem, og det har i dag vist sig ikke at være så dumt endda.\nI hvert fald har han rigeligt at lave. Rusland er i stigende grad blevet en kilde til usikkerhed for magthaverne i Vesten. Nye spændinger og konfrontationer spirer konstant frem. Og når de gør det, er det Flemming Splidsboel, som medierne ringer til for at blive klogere. Og så er det egentlig ligegyldigt, om han er på ferie eller ej.\nHan gør dog heller ikke meget for at modstå interessen. Selvom han er forsker ved DIIS, betragter han sig selv lidt som en selvstændig. Hvis kunderne ringer, er han nødt til at være der. På ferien plejer han at sige nej til journalisterne. Men han gør også undtagelser. Hvis der eksempelvis er en sag, hvor han ikke behøver at forberede sig, kan han godt sætte sig ud i bilen og lave et interview. Og så fortsætte sin ferie efterfølgende.\nHvis der sker noget, som er tilpas spændende til, at han gerne vil være med, kan han også godt finde på at afbryde sin ferie kortvarigt. Det skete sidste år, da der blev annonceret topmøde mellem Trump og Putin. Da satte Flemming Splidsboels sin ferie lidt på pause.\nBørnene er vant til, at arbejdet fylder, og at det kan gribe lidt ind i ferien. Men han forsøger at minimere arbejdet, så familien stadig kan holde ferie på en ordentlig måde, som han siger.\n”Selvfølgelig er det en pris at betale. Men jeg synes egentlig, det er en lille pris.”\nRusland-eksperten laver gymnastikøvelser efter en svømmetur i Sejerøbugten.\nSommeren 1994 var jeg i Rom og besøge min storebror. Det var særligt måden, den italienske mand opfører og klæder sig på, der gjorde indtryk på mig. Der var noget, hvor jeg tænkte, at det kunne jeg godt tage med mig. På DIIS tænker de nok, at jeg er lige lovligt formelt klædt. Men når jeg kommer til Italien i dag, tænker jeg, nu skal du tage dig selv mere alvorligt og klæde dig ordentligt.\nSejerøbugten er utrolig smuk og ikke så overrendt. Man bader og svømmer lidt, der er plads til børn og hunde. Der er ikke så meget liv. Man kommer på stranden for at hvile og slappe af.\nSom barn havde jeg en helt forfærdelig ferie. Det er sådan en ferie, vi griner af i dag. Der var jeg tolv-tretten år. Jeg var på Lolland, og det regnede hele ugen. Ferielejligheden var ikke i orden. Bilen gik i stykker. Min far skulle have en rodbehandling, så vi kørte hjem en dag før.\nEn erkendelse fra ferien\nJeg kom hjem fra Israel i sidste uge, og det handlede meget om cyber. Jeg er specielt interesseret i, hvordan man kan bruge kunstig intelligens til at udbrede misinformation. Allerede nu har jeg tænkt over, at når jeg kommer tilbage fra sommerferien, er det noget, jeg vil arbejde videre med.\nDen velkendte ro\nSommerhuset har dannet ramme om sommerferien, siden hans forældre købte det for 16 år siden. Aftalen er, at de betaler for sommerhuset, og at han vedligeholder det. Han bor i lejlighed, og så er det meget hyggeligt at komme ud og lave noget praktisk i ny og næ, siger han.\nUdlandsrejser bliver det dog også til. Han skal fx med sin datter til Georgien senere på sommeren. Ellers rejser han mest i forbindelse med arbejdet. Halvdelen af juni opholdt han sig i Israel og Tyskland. Og da han kom hjem, havde han allermest lyst til at slappe af i sommerhuset.\n”Der er noget skønt ved at rejse og måske få noget fornyet energi og et spark bagi, men jeg elsker det velkendte ved at tage i sommerhus. Man behøver ikke bruge mange ressourcer. Man kører derop, pakker ud og falder ind i de vante rutiner. Jeg kobler af.”\nLige indtil der dukker noget op, som er tilpas spændende.


Case: Pressearbejde for Naturvidenskabernes Hus I Public Image\nPr for Naturvidenskabernes Hus\nGirls’ Day in Science er et landsdækkende projekt i samarbejde mellem Naturvidenskabernes Hus, museer, videnscentre, uddannelsessteder, skoler og gymnasier. Hvert år slår danske virksomheder og uddannelser dørene op for tusindvis af piger fra grundskoler og gymnasier for at inspirere pigerne til en karriere i de tekniske fag. Samtidig sætter kampagnen fokus på den manglende kønsdiversitet inden for it, teknologi og naturvidenskab.\nNaturfagsmaraton er et tilbud til elever på mellemtrinet. I samarbejde med virksomheder som fx Vestas og Microsoft udvikler Naturvidenskabernes Hus hvert år et omfattende undervisningsmateriale, som eleverne arbejder med på skolerne. Det hele kulminerer med en sjov konkurrencedag.\nI 2020/2021 har Public Image hjulpet med pressearbejdet omkring de to projekter. Det har krævet stor kreativitet, da Naturvidenskabernes Hus flere gange undervejs måtte tilpasse begge events til uforudsete udviklinger i corona-situationen.\nPressearbejdet har bl.a. involveret samarbejde med et stort antal forskelligartede aktører og samarbejdspartnere og proaktiv kontakt til både nationale, regionale og lokale medier såvel som fag- og branchemedier. Derudover har der været behov for et omfattende lineup af cases til bl.a. radio og tv – både rollemodeller fra erhvervslivet og uddannelsessektoren såvel som skole- og gymnasieelever.\nMålet har været at udnytte og forløse det iboende pressepotentiale i de to projekter, som begge har en stor samfundsmæssig værdi og relevans.\nLæs mere om Naturvidenskabernes Hus og deres events her.


Fiskeburger med tartarsauce - Piskeriset på Eventyr\nDa jeg kiggede gamle indlæg igennem i forbindelse med forberedelserne til månedens burger-benspænd, blev jeg ret overrasket over, at jeg ikke tidligere har lavet en fiskeburger. Det er da en stor fejl! Så der kom naturligvis fiskeburger på bordet forleden.\nDette er en ret enkel burger – altså bortset fra tartarsaucen, som er let at lave men trods alt har en halvlang ingrediensliste. Du kan med fordel lave en lidt større portion og så bruge resten til aftensmaden dagen efter – for eksempel til en omgang fish & chips.\n250-300 g hvid fisk – jeg brugte torskefilet, der var delt i to stykker\n½ mediumstor squash, skåret i skiver\nen tredjedel portion af denne tartarsauce\nHæld olie på en pande og steg squashskiverne møre ved mediumvarme. Drys lidt salt og peber på lige inden, at de er færdige. Tag dem af panden og smelt nu noget smør på panden. Mens smørret smelter, vender du fiskestykkerne først i hvedemel, så i æg og til sidst i rasp. Steg fiskestykkerne gyldne på begge sider. Flæk burgerbollerne og fordel squashskiverne ud over hver burgerbollebund. Læg et fiskestykke på hver og top det med en god klat tartarsauce. Læg overbollen på og servér din fiskeburger med det samme – gerne sammen med en lys, kold øl.\nNote: Paneret fisk er et hit hos mange – også hos os – så en fiskeburger med paneret fisk falder selvfølgelig i god jord. Så gør det selvfølgelig heller ikke noget, at den stegte fisk kombineres med en lækker tartarsauce og saftige squashskiver.\nFiled Under: fisk, sandwich\nTags: benspænd 09-2017, boller, fisk, squash, torsk


Solskin og dagdrømme om en daybed i haven - Rosetid\nRikke 12. marts 2015 5 Comments\nPå Instagram følger jeg @nybegyndersinglemor, som forleden postede et billede af en udendørs daybed. Jeg var fuldstændig solgt, blev blød i knæene som finsk lakrids og så straks indre billeder af en daybed i vores have – på mit ynglingsspot.\nI går bombede jeg den så til min mand, at der var et lille hyggeligt byggemand bob projekt til ham 😉 og han så faktisk helt glad ud, det må tegne godt for projektets udførelse.\nDet passer nemlig så fortrinligt, at vi i efteråret kasserede nogle havemøbler, som i den grad havde udtjent deres pligt. Jeg har siden gjort mig mange forestillinger om de helt rigtige møbler til ynglingsspottet. Selvfølgelig har jeg også brugt Google – men de helt rigtige møbler er bare ikke kommet.\nDa jeg så det billede på Instagram viste jeg præcis hvordan det skulle ende med at blive. Så nu venter jeg på, at manden har en ledig lørdag til sådan et lille hyggeprojekt 😉\n5 Replies to “Solskin og dagdrømme om en daybed i haven”\n12. marts 2015 kl. 12:38\nÅh ja, den var også fed. Hvem der bare havde en have til sådan et projekt. Glæder mig til at se jeres version 🙂\n13. marts 2015 kl. 09:09\nDen skal nok blive vist herinde, når byggemand bob har været i gang 😉\n12. marts 2015 kl. 12:45\nHa, ha – jeg forelskede mig også en lille smule i den, da jeg så den samme sted. Dejligt at I har et lækkert projekt i vente – ser frem til Pics. Kram\nTænk hvordan sådan et lille billede sætter tingene i gang 🙂 Der kommer helt sikkert billeder. Kram og god weekend.\nPingback: en lille bid af Rhodos - rosetid.dk\nPrevious Previous post: at være både for stor og for lille\nNext Next post: Børnekiks #1


Tim Skovrup: Vintergækker\nNår vi siger farvel til vinteren og go'dau til foråret er det som regel når vintergækkerne blomstre :). Men sjovt nok !! når man ser dem på lang afstand ser de ikke så imponere ud !!! Men virkelig først når man kommer tæt på ser man den skønheden - de er sgu' da flotte :)\nMine vintergækker og krokus'er...\nDe har været i haven lige siden mine kære bedsteforældres tid\nDe kommer de mest mærkelige steder - og det skal det også være plads til ;)\nvirkelig flot.. når man først kommer tæt på :)\ninden længde så er det fyldt op med hostaer ;)\nenkelt og smukt.....\nMen jeg savner nogle Dorotealiljer ;(\nHøneballehaven 7. marts 2014 kl. 12.41\nDet var synd Tim, kommer du til blogtræf i år, skal jeg nok lave en potte til dig, nu mens de blomstrer. Jeg må jo have noget at lokke med :) Men ellers kommer jeg nok til Kolding d. 5.6.\nTim Skovrup 10. marts 2014 kl. 00.55\nMange tak for tilbuddet - det er virkelig sødt af dig - men jeg har lige fået løst problemet.... som du vil se i mit kommende indlæg :)\nVivi 7. marts 2014 kl. 13.23\nDet er så fint med alle forårets løgvækster :-)\nDet lyder spændende med vintergækker der har stået i haven siden dine bedsteforældres tid, så har du måske boet i det hus, det meste af dit liv.\nTim Skovrup 10. marts 2014 kl. 00.57\ndet er skønt med forårets løgvækster :) og ja... huset er min fars barndomshjem, og det er min morfar som var mure på huset dengang den blev bygget og farmor og farfar som har levet der hele deres liv :) - og nu er det min tur, og min søn vil så overtage det efter mig engang :)\nmerrymad Thomsen 8. marts 2014 kl. 04.41\nkan se Lisbeth også forbarmer sig over dig :) hun har også delt ud af sin blomsterglæde og Dorthealiljer hos mig.\nde er nu dejlige de forårsblomster :)\nTim Skovrup 10. marts 2014 kl. 01.01\nJa.... hun er en dejlig tøs :), men har fået løst "problemet" som du vi se i mit kommende indlæg :)\nJane 8. marts 2014 kl. 11.06\nJa, ren manna for ojnene ! Skon tid, vi gaar i mode.\nTim Skovrup 10. marts 2014 kl. 01.02\nja.. nemlig... det er en god tid vi går i møde :)\nJette 8. marts 2014 kl. 12.52\nHej Tim.Der er ikke noget så smukt som de første vintergækker-krokus og erantis.At de senere bliver skjult at de dejlige hosta er da ikke det værste...........og jeg har heller ikke nogle dorothealiljer.-suk-suk.God aften Jette\nTim Skovrup 10. marts 2014 kl. 01.03\ntakker.... og mit "problem" er blevet løst - hurraaaaaaaaaa......\nTulle 9. marts 2014 kl. 12.25\nVintergækkerne er så fine, og hvert år venter vi dem med længsel. Når de så er kommet, går vi og spejder efter krokus, det bliver så afløst af narcisser og primula, og så akelejer... det er skønt at være haveejer! Altid noget at nyde nu, og noget at glæde sig til.\nTim Skovrup 10. marts 2014 kl. 01.05\nhelt enig..... og jeg nyder det 100% :) - skønt....


Mirakler for åben skærm | Discovery Networks Danmark\nKanal 4 løfter reportagegenren til nye følelsesladede (og til tider højtskrigende) højder, med den nye reportageserie ’Velkommen til Verden’. Programmet baserer sig på den internationale succes ’One Born Every Minute’ og er blevet til via ekstraordinær adgang til fødegangen på Aarhus Universitetshospital. 24 kameraer, der filmer 24 timer i døgnet, syv dage om ugen, giver seerne et enestående indblik i den travle hverdag på landets andenstørste fødegang. Kameraerne indfanger hver en ve, hver en tåre, hvert et grin, hver en forvirret og forskrækket mand og hvert et rørende øjeblik, når de nybagte forældre byder deres nyfødte barn velkommen til verden.\nKomik og dramatik på fødestuerne\nEnhver kvinde, der har født, og enhver mand, der trofast har stået deres partner bi, kan skrive under på, at en fødsel er et såvel prøvende som rørende øjeblik. Men trods situationens egentlige alvor, er der også plads til forløsende grin, når kvinder med veer og deres rådvilde mandlige modstykker sammen gennemgår de skæbnesvangre timer. I ’Velkommen til Verden’ er seerne på første række til at grine med:\n”Er det nu, jeg skal fortælle dig, at jeg har fået vildt ondt i min lysken?”, spørger Lars, mens han kigger på sin kæreste, Sabine, der står lænet indover fødebriksen og kæmper med den ene voldsomme ve efter den anden med lattergas som eneste smertelindring. ”Nej, det er ikke lige nu, skat,” svarer Sabine irriteret – og sender alligevel kæresten et smil og tilbyder ham et sug i lattergasmasken.\nSabine og Lars er et af de kommende forældrepar, som vi møder i programmets første afsnit. I hvert program møder seerne tre forældrepar, foruden naturligvis de dygtige jordemødre på Aarhus Universitetshospital, der skal hjælpe både mor og far igennem fødslen – og ofte tage hurtige beslutninger, når det lige pludselig skal gå tjept i den sidste fase af fødslen. Det kan jordemoderen, Louise, skriver under på:\n”Jeg nåede slet ikke at få handsker på, fordi det gik så enormt stærkt. Pludselig stod Sabine der med babys hoved mellem benene,” fortæller jordemoder, Louise, i programmets første afsnit.\nSmertehelvede og smil på læben\nMed en kærlig og humoristisk tone dokumenterer programmet de både smertefulde og fantastiske øjeblikke, som for mange danskere er nogle af de allerstørste og mest livsbekræftende:\n- ’Velkommen til Verden’ giver et unikt indblik i fødselssituationen, som rigtig mange danskere kan relatere til. Men vi fortæller fra en synsvinkel, der også viser de mange komiske øjeblikke, som opstår i den intense og rørende fødselssituation. Derfor vil programmet helt sikkert få både tårerne og smilene frem, fortæller Anne Garlichs, Programdirektør på Discovery Networks Danmark.\n’Velkommen til Verden’ har premiere d. 18. september kl. 21.00 på Kanal 4 og Dplay og sendes de følgende 8 tirsdage.